text: দিব্যা খোসলা কুমার (জন্ম: ২০ নভেম্বর ১৯৮১) একজন ভারতীয় অভিনেত্রী, চলচ্চিত্র প্রযোজক এবং পরিচালক। তিনি বিভিন্ন বিজ্ঞাপনে পরিচালক হিসেবে কাজ করেছেন এবং কিছু সঙ্গীত ভিডিওতেও কাজ করেছেন। তিনি টি সিরিজ মিউজিক লেভেল এবং চলচ্চিত্র প্রযোজক কোম্পানির চেয়ারম্যান এবং ব্যবস্থাপনা পরিচালক ভূষণ কুমার এর স্ত্রী।
  
  ব্যক্তিগত জীবন
  দিব্যা দিল্লীর এক মধ্যবিত্ত পরিবারে জন্মগ্রহণ করেন। কর্মজীবন গড়তে তিনি মুম্বাইয়ে পাড়ি জমান। ১৩ ফেব্রুয়ারি ২০০৫ সালে তিনি টি সিরিজ কোম্পানির চেয়ারম্যান এবং ব্যবস্থানা পরিচালককে বিয়ে করেন। রুহান নামের তাদের একজন ছেলে রয়েছে। তার ননদ তুলসী কুমার একজন নেপথ্য গায়ক।
  
  কর্মজীবন
  দিব্যা বলিউড এ তার কর্মজীবন শুরু করেন ২০০৪ সালের চলচ্চিত্র আব তুমহারে হাওয়ালে ওয়াতন সাথিয়ো এর মাধ্যমে। ঐ বছরি তিনি "লাভ টুডে" এর মাধ্যমে তেলেগু চলচ্চিত্রে অভিষেক করেন। এরপর দিব্যা সিনেমাটোগ্রাফি এবং এডিটিং এ কোর্স করেন। এরপর দিব্যা আগাম নিগাম, জেরমাইনে জ্যাকসন, তুলসি কুমার এর সঙ্গীত ভিডিও পরিচালনা করেন এবং কিছু বিজ্ঞাপন চিত্রও পরিচালনা করেন। পরপর ২০ টি সঙ্গীত ভিডিও পরিচালনা করার পর, তিনি ২০১৪ সালে তার প্রথম চলচ্চিত্র "ইয়ারিয়ান" পরিচালনা করেন। দিব্যা চলচ্চিত্রটিতে ৫ টি সঙ্গীত আয়োজনো করেন।
  
  দিব্যা কলেজ রোমান্টিক চলচ্চিত্র "ইয়ারিয়ান" (২০১৪) এর মাধ্যমে চলচ্চিত্র পরিচালনায় আত্মপ্রকাশ করেন, যা ১০ জানুয়ারি ২০১৪ সালে মুক্তি পায় এবং তার পরিচালনা পরবর্তি চলচ্চিত্র "সানাম রে", যা ১২ ফেব্রুয়ারি ২০১৬ সালে মুক্তি পায়। দিব্যা রনবীর কাপুর অভিনীত চলচ্চিত্র "রয়" এ প্রযোজনাও করেছেন।
  
  চলচ্চিত্র তালিকা
  
  অভিনেত্রী হিসেবে
  দিব্যা অক্ষয় কুমার এর বিপরীতে আব তুমহারে হাওয়ালে ওয়াতন সাথিয়ো  এর মাধ্যমে চলচ্চিত্র জগতে প্রবেশ করেন। তার সাথে তিনি তার প্রযোজিত চলচ্চিত্র সানাম রে এর গান "হামনে পি রাখি হে" এবং "আক্কাড় বাক্কাড়" এ অভিনয় করেছেন। এরপর তিনি আশিশ পান্ডের সংক্ষিপ্ত চলচ্চিত্র বুলবুল এ নাম ভূমিকায় অভিনয় করেছেন, যা ৭ ডিসেম্বর ২০১৭তে মুক্তি পায়।
  
  পরিচালক হিসেবে
  
  সঙ্গীত ভিডিও
  
  প্রযোজক হিসেবে
  
  তথ্যসূত্র
  
  বহিঃসংযোগ
  
  বিষয়শ্রেণী:১৯৮১-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:২১শ শতাব্দীর ভারতীয় চলচ্চিত্র পরিচালক
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:হিন্দি চলচ্চিত্র অভিনেত্রী
  বিষয়শ্রেণী:হিন্দি ভাষার চলচ্চিত্র পরিচালক
  বিষয়শ্রেণী:ভারতীয় নারী চলচ্চিত্র প্রযোজক
  বিষয়শ্রেণী:ভারতীয় নারী চলচ্চিত্র পরিচালক
  বিষয়শ্রেণী:মুম্বইয়ের অভিনেত্রী
  বিষয়শ্রেণী:মুম্বইয়ের চলচ্চিত্র প্রযোজক
  বিষয়শ্রেণী:মুম্বইয়ের চলচ্চিত্র পরিচালক
  বিষয়শ্রেণী:মহারাষ্ট্রের নারী ব্যবসায়ী
title: দিব্যা খোসলা কুমার